**Trasų valymo darbų sutartis**

202 . , Vilnius, Nr.

**LITGRID AB** (toliau – **„Užsakovas“**), juridinio asmens kodas 302564383, kurios registruota buveinė yra Karlo Gustavo Emilio Manerheimo g. 8, LT-05131 Vilnius, atstovaujama [pareigos, vardas, pavardė], veikiančio(-ios) pagal [atstovavimo pagrindas] ir

**[Rangovo pavadinimas]** (toliau – **„Rangovas“**), juridinio asmens kodas [kodas], kurios registruota buveinė yra [adresas], atstovaujama [pareigos, vardas, pavardė], veikiančio(-ios) pagal [atstovavimo pagrindas],

toliau abu kartu vadinami „Šalimis“, o kiekvienas atskirai „Šalimi“, atsižvelgdamos į tai, kad Rangovas laimėjo Užsakovo skelbtą [pirkimo pavadinimas] pirkimą, sudarė šią eksploatavimo darbų sutartį (toliau – „Sutartis“) ir susitarė, kad Rangovas atliks eksploatavimo ir kitus Sutartyje nurodytus darbus, o Užsakovas už tinkamai atliktus darbus sumokės Sutartyje nurodytą kainą.

Vykdydamos Sutartį Šalys vadovausis:

1. Eksploatavimo darbų sutarties specialiosiomis sąlygomis (toliau – Sutarties specialiosios sąlygos);
2. LITGRID AB eksploatavimo darbų sutarties bendrosiomis sąlygomis (toliau – Sutarties bendrosios sąlygos).

Sutarties specialiosios sąlygos ir Sutarties bendrosios sąlygos suprantamos ir aiškinamos kaip neatsiejama Sutarties dalis.

**Tai patvirtindamos,** Šalys pasirašė ir patvirtino šią Sutartį kvalifikuotais elektroniniais parašais.

|  |  |  |  |
| --- | --- | --- | --- |
| **Užsakovo vardu:**  [pareigos, vardas, pavardė]: |  | **Rangovo vardu:**  [pareigos, vardas, pavardė]: |  |

**TRASŲ VALYMO DARBŲ SUTARTIES**

**SPECIALIOSIOS SĄLYGOS**

Šiose trasų valymo darbų sutarties specialiosiose sąlygose (toliau – Specialiosios sąlygos) didžiąja raide rašomos sąvokos atitinka LITGRID AB eksploatavimo darbų sutarties bendrosiose sąlygose (toliau – Bendrosios sąlygos) didžiąja raide rašomas sąvokas, jei kontekstas aiškiai nereikalauja kitaip. Žemiau ties atitinkamomis sąlygomis laužtiniuose skliaustuose nurodyti punktai ir skyriai, reiškia nuorodas į Bendrųjų sąlygų punktus ir skyrius, su kuriais tos sąlygos yra susijusios.

|  |  |  |  |
| --- | --- | --- | --- |
|  | **Įkainiai**  *[Bendrųjų sąlygų 1.1.2, 1.1.6, 1.1.11 punktai]* | Rangovo atliekamų Darbų Įkainiai nurodomi Specialiųjų sąlygų 15 priede „Rangovo pasiūlymas“ (toliau – Rangovo pasiūlymas“).  Už Neplaninius darbus Rangovui bus mokama 20 % didesnė kaina.  Už Avarinius darbus Rangovui bus mokama Rangovo pasiūlyme nurodytais avariniais Darbų įkainiais. | |
|  | **Darbų atlikimo terminas**  *[Bendrųjų sąlygų 1.1.5 punktas]* | **Sutartis įsigalioja nuo jos sudarymo dienos.** Rangovas įsipareigoja atlikti Darbus per 36 (trisdešimt šešis) mėn. nuo Sutarties įsigaliojimo dienos.  Pirmais Sutarties vykdymo metais Rangovas neturi teisės nutraukti Sutarties. Jeigu viena Šalis ketina vienašališkai nutraukti Sutartį, kitą Šalį privalo įspėti ne vėliau kaip prieš 6 mėnesius. | |
|  | **Objektas**  *[Bendrųjų sąlygų 1.1.12 punktas]* | Infrastruktūros priežiūros centro Šiaurės regiono 110 - 400 kV oro linijos. Užsakovui pareikalavus, Rangovas privalo darbus atlikti kitų regionų (Rytų, Vakarų ir Pietų) 110 – 400 kV oro linijose.  Apie planuojamą eksploatuojamų oro linijų kiekio pasikeitimą (padidėjimą ar sumažėjimą) ar naujų Įrenginių eksploatavimo pradžią Užsakovas informuoja Rangovą prieš 2 mėnesius, o Rangovas įsipareigoja Darbus atlikti visuose regiono Objektuose. | |
|  | **Pagrindiniai darbai**  *[Bendrųjų sąlygų 1.1.13 punktas]* | Darbai, kuriuos turės atlikti pats Rangovas, t. y. Darbai kurie negali būti perduoti subrangovams.   * Atskirų medžių pjovimas * Atskirų medžių pjovimas sunkiai prieinamose vietose   Jei Rangovas šiuos Darbus perduoda Subrangovui, Užsakovas turi teisę nutraukti Sutartį. | |
|  | **Pirkimas**  *[Bendrųjų sąlygų 1.1.15 punktas]* | [Pirkimo pavadinimas, būdas, paskelbimo data ir numeris bus įrašyti sudarant prieš Sutartį] | |
|  | **Rangovas**  *[Bendrųjų sąlygų 1.1.18 punktas]* | [Pavadinimas], pagal Lietuvos įstatymus įsteigta ir veikianti įmonė, juridinio asmens kodas [kodas], kurios registruota buveinė yra [adresas], duomenys apie bendrovę kaupiami ir saugomi Lietuvos Respublikos juridinių asmenų registre. | |
|  | **Sutarties kaina\***  *[Bendrųjų sąlygų 1.1.22 punktas]* | Sutarties kaina be PVM\*: 1.600.000,00 Eurų  Pridėtinės vertės mokestis (PVM): 336.000,00 Eurų  Sutarties kaina su PVM: 1.936.000,00 Eurų  **\*Tai nėra Užsakovo įsipareigojimas sumokėti visą nurodytą Sutarties kainą Sutarties galiojimo laikotarpiu. Rangovui bus apmokama pagal Rangovo pasiūlyme nurodytus įkainius.**  **Taikomas kainodaros būdas:**  Fiksuotas įkainis. Įkainiai gali būti peržiūrėti tik Sutarties bendrųjų sąlygų 7.3 punkte (reikalavimas koreguotas Sutarties specialiųjų sąlygų 19 p. 3 p.) nustatyta tvarka. | |
|  | **Užsakovas**  *[Bendrųjų sąlygų 1.1.25 punktas]* | **LITGRID AB**,pagal Lietuvos Respublikos įstatymus įsteigta ir veikianti įmonė, juridinio asmens kodas 302564383, kurios registruota buveinė yra Karlo Gustavo Emilio Manerheimo g. 8, LT-05131 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre. | |
|  | **Brigados**  *[Bendrųjų sąlygų 2.1.3 punktas]* | Rangovas turi užtikrinti, kad 4 punkte nurodytiems pagrindiniams darbams skirtinguose Objektuose vienu metu galės dirbti ne mažiau kaip 2 Brigados.  Nepriklausomai nuo nurodyto Brigadų skaičiaus, Rangovas turi užtikrinti, kad visi suderinti planiniai ir neplaniniai bei avariniai darbai būtų atlikti laiku. | |
|  | **Dokumentai**  *[Bendrųjų sąlygų 2.1.5 punktas]* | Nėra | |
|  | **Avarinio reagavimo terminai**  *[Bendrųjų sąlygų 2.5.3 punktas]* | Nuo Užsakovo pranešimo raštu (elektroniniu laišku) ar telefonu Rangovas privalo ne vėliau kaip per 4 val. nuvykti į avarijos vietą ir pradėti vykdyti avarijos likvidavimo darbus. | |
|  | **Užsakovo sandėliai**  *[Bendrųjų sąlygų 3.7.10, 3.7.11 punktai]* | Netaikoma | |
|  | **Šalių atstovai**  *[Bendrųjų sąlygų 4.1.1 punktas]* | **Užsakovo atstovas:**  [Pareigos, vardas, pavardė]  [Telefonas, el. paštas] | Rangovo atstovas:  [Pareigos, vardas, pavardė]  [Telefonas, el. paštas] |
|  | **Sąskaita apmokėjimui**  *[Bendrųjų sąlygų 6.3.3 punktas]* | **Užsakovo:**  A. s. LT242150051000021766  OP Corporate Bank plc Lietuvos filialas  (banko kodas 21500)  PVM mokėtojo kodas LT100005748413 | **Rangovo:**  A. s. [atsiskaitomoji sąskaita]  [Rangovo bankas]  Banko kodas [...]  PVM mokėtojo kodas [...] |
|  | **Papildomi garantiniai terminai**  *[Bendrųjų sąlygų 8.2.2, 8.2.3 punktai]* | Nėra | |
|  | Sutarties užtikrinimas  *[Bendrųjų sąlygų 8.7.1 punktas]* | Iki Sutarties pasirašymo Rangovas Užsakovui pateikė Sutarties įvykdymo užtikrinimą – banko garantiją arba draudimo bendrovės laidavimą (priimtinų bankų/ draudimo bendrovių sąrašas nurodytas Specialiųjų sąlygų 13 priede).  Sutarties vykdymo užtikrinimo galiojimo terminas – 36 (trisdešimt šeši) mėnesiai (Darbų atlikimo terminas)ir 1 (vienas) mėnuo, skaičiuojant nuo Sutarties įsigaliojimo dienos.  Sutarties vykdymo užtikrinimo dydis – 30.000 Eur. | |
|  | **Šalių kontaktiniai duomenys**  *[Bendrųjų sąlygų 10.7.1 punktas]* | **Užsakovo:**  Karlo Gustavo Emilio Manerheimo g. 8, LT-05131 Vilnius  Tel. +370 707 021717  El. paštas [info@litgrid.eu](mailto:info@litgrid.eu) | Rangovo:  [adresas korespondencijai]  Tel. [...]  El. paštas [...]. |
|  | **Sutarties dokumentai ir priedai** | Pasirašydamos Sutartį Šalys patvirtina, kad Užsakovas perdavė, o Rangovas priėmė dokumentus skaitmeniniu formatu, kurie suprantami ir aiškinami kaip neatsiejama Sutarties dalis:   1. Specialiosios sąlygos; 2. Bendrosios sąlygos; 3. Pirkimo sąlygos, jų paaiškinimai ir patikslinimai (jei buvo); 4. Perdavimo tinklo įrenginių eksploatavimo reglamentas; 5. Rangovų saugaus darbo organizavimo ir vykdymo LITGRID AB objektuose tvarkos aprašas; 6. Darbų organizavimo ir vykdymo LITGRID AB perdavimo tinklo įrenginiuose tvarkos aprašas; 7. Nurodymų ir pavedimų darbams elektros įrenginiuose išdavimo, įforminimo, numeravimo, pildymo ir apskaitos instrukcija; 8. PTD IPC Šiaurės regiono 110 - 400 kV oro linijų trasų valymo darbų planas; 9. Turto valdymo informacinės sistemos Naudotojo vadovas - Rangovų portalo valdymo instrukcija. (Priedas konfidencialus, perduodamas sudarius Sutartį); 10. PTD IPC Šiaurės regiono oro linijų sąrašas; 11. Aplinkosaugos reikalavimai; 12. Trasų valymo darbų suderinimo su žemės savininkais forma; 13. Užsakovui priimtinų bankų/ draudimo bendrovių sąrašas; 14. Subrangovų sąrašas; 15. Rangovo pasiūlymas. 16. Vadovų (vadovaujančių specialistų, pirkimo sutarčiai vykdyti) sąrašas.   Jeigu tarp aukščiau nurodytų dokumentų būtų neatitikimų ar prieštaravimų, dokumentai bus aiškinami pagal jų pirmumą, pagal kurį žemėjančia tvarka jie yra išvardinti aukščiau. | |
|  | **Kitos sąlygos** | 1. Užsakovas turi teisę vienašališkai, nesikreipdamas į teismą, nutraukti Sutartį, apie tai ne vėliau kaip prieš 7 kalendorines dienas pranešdamas Pardavėjui jeigu Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų. 2. 2025-2027 metais nurodyti Darbų kiekiai išreiškiami kaip preliminarūs planuojami kiekiai. Užsakovas neįsipareigoja užsakyti viso nurodyto 2025-2027 metų Darbų kiekio. Užsakovas gali užsakyti ir didesnį Darbų kiekį, nei nurodyta preliminariuose kiekiuose. 3. Sutarties bendrųjų sąlygų 7.3 p. pakeičiamas ir išdėstomas taip:   7.3.1. Jei Valstybės duomenų agentūros ([www.stat.gov.lt](http://www.stat.gov.lt)) skelbiamo Statybos sąnaudų elementų kainų indekso „Visos statybos sąnaudos“ (toliau – Bendras Indeksas) reikšmė per 6 mėnesių arba ilgesnį laikotarpį, kuris skaičiuojamas nuo pasiūlymų Pirkimui pateikimo termino pabaigos dienos (arba nuo paskutinio Sutarties kainos perskaičiavimo dėl Bendro Indekso pokyčio, jei Sutarties kaina buvo perskaičiuojama) iki paskutinio Atliktų darbų akto pagal Sutartį sudarymo dienos, pakinta 5 % arba daugiau, bet kurios iš Šalių iniciatyva gali būti perskaičiuojama Sutarties kaina ir įkainiai.  7.3.2. Darbų įkainių perskaičiavimui naudojamas. Sutarties kaina ir Įkainiai perskaičiuojami Sutarties kainą ir Įkainius padauginant iš Bendro Indekso pokyčio koeficiento, kuris apskaičiuojamas pagal toliau nurodytą formulę:  K = IPb / IPr  Kur: K – Bendro Indekso pokyčio koeficientas;  IPr – Bendro Indekso reikšmė laikotarpio pradžioje;  IPb – Bendro Indekso reikšmė laikotarpio pabaigoje.  7.3.3. Sutarties kainos perskaičiavimu suinteresuota Šalis parengia Rangovui mokėtinų sumų perskaičiavimo aktą (toliau – „Perskaičiavimo aktas“), kuriame nurodo: Bendro Indekso reikšmę laikotarpio pradžioje ir jos nustatymo datą, Bendro Indekso reikšmę laikotarpio pabaigoje ir jos nustatymo datą, Bendro Indekso pokytį procentais, perskaičiuotą Sutarties kainą ir perskaičiuotus Darbų įkainius, bei kitą perskaičiavimui reikšmingą informaciją. Šalis Perskaičiavimo aktą pasirašo ir pateikia jį kitai Šaliai. Šalys privalo sudaryti susitarimą dėl Sutarties kainos perskaičiavimo per mėnesį nuo tinkamai parengto Perskaičiavimo akto pateikimo kitai Šaliai. Šis terminas Šalių susitarimu gali būti pratęstas dėl objektyvių priežasčių (pvz. kai būtina gauti Šalies valdymo organų pritarimus ir pan.).  7.3.4. Perskaičiuoti Įkainiai bus taikomi už tuos Darbus, kurių numatoma pradžia yra vėlesnė nei Sutarties pakeitimo sudarymo mėnesio 25 diena.   1. Sutarties bendrųjų sąlygų 3.1.3, 3.3, 3.7.3-3.7.12, 3.8, 3.9, 3.10, 5.1.2, 5.1.4-5.1.6 punktų reikalavimai nebus taikomi; 2. Jei einamųjų metų planuose nurodyti darbų kiekiai nebus užsakyti ir jei jie bus užsakomi sekančiais metais, jie bus laikomi planiniais. Darbų Užsakymas ir vykdymas sekančiais metais negali būti traktuojamas kaip Neplaniniai darbai. 3. Nepriklausomai ar vėlinami, ar ankstinami sekančių metų darbai, jie traktuojami kaip Planiniai arba Neplaniniai darbai, priklausomai nuo darbų užsakymo tipo. 4. Rangovas planuodamas darbus, privalo raštiškai informuoti į Objektų apsaugos zonas patenkančių sklypų savininkus ar naudotojus bei gauti suderinimus planuojamiems darbams, likus nemažiau kaip 30 k. dienų iki planuojamų darbų pradžios. 5. Už faktiškai iškirstus, bet neišvežtus (nesunaikintus, nesutvarkytus) krūmus (kaip nurodyta Darbų užsakyme) aktuojama 30%, išvežus (sunaikinus, sutvarkius) - likusi neužaktuota 70% dalis. Už faktiškai iškirstus, bet neišvežtus, nesutvarkytus  medžius (kaip nurodyta Darbų užsakyme) aktuojama 50%, išvežus, sutvarkius – likusi neužaktuota 50% dalis. Už faktiškai nugenėtas, bet neišvežtas, nesutvarkytas šakas (kaip nurodyta Darbų užsakyme) aktuojama 50%, išvežus, sutvarkius – likusi neužaktuota 50% dalis. Už faktiški apdorotą (nupurkštą) trasą cheminiu būdu aktuojama 50%, po mėnesio nuo purškimo datos kai paveikia chemija (turi būti matomas chemijos poveikis augmenijai) aktuojama likusi neužaktuota 50% dalis. 6. Rangovas įgaliojamas ir įpareigojamas pradėti Darbus tik prieš tai suderinęs su Aplinkos ministerijos regioniniais aplinkos apsaugos departamentais, žemės savininkais arba valstybiniais miško valdytojais ir kitais suinteresuotais asmenimis, teisės aktuose nustatyta tvarka. 7. Už Sutartyje ir jos prieduose nurodyto Užsakovo informavimo apie vykdomus darbus pažeidimą taikoma Bendrųjų sąlygų 8.3.1 p. lentelės 15 p. nurodyta bauda; 8. Sutartyje ir jos prieduose augmenija klasifikuojama taip:  * Krūmai ir sumedėjusi augalija - iki 8 cm skersmens, matuojant 1,3 m aukštyje nuo šaknies kaklelio; * Medžiai - skersmuo 8 cm ir daugiau, matuojant 1,3 m aukštyje nuo šaknies kaklelio.  1. Rangovas, vykdydamas Darbus, privalo laikytis ir vadovautis:  * Lietuvos Respublikos energetikos ministro 2011 m. gruodžio 20 d. įsakymu Nr. 1-309 patvirtintų Elektros linijų ir instaliacijos įrengimo taisyklių; * Lietuvos Respublikos energetikos ministro 2010 m. kovo 29 d. įsakymu Nr. 1-93 patvirtintų Elektros tinklų apsaugos taisyklių; * Lietuvos Respublikos aplinkos ministro įsakymu 2010 m. sausio 27 d. Nr. D1-79 patvirtintų Miško kirtimo taisyklių; * Lietuvos Respublikos Aplinkos ministro 2014 m. kovo 14 d. įsakymu Nr. D1-281 „Dėl paukščių apsaugai svarbių teritorijų nustatymo“; * Lietuvos Respublikos aplinkos ministro 2018 m. balandžio 19 d. įsakymu Nr. D1-317 „Dėl buveinių apsaugai svarbių teritorijų nustatymo“.  1. Sutarties bendrųjų sąlygų 4.2.5 punktas Papildomas 4.2.5.8. papunkčiu:   4.2.5.8. apie vykdomus Darbus informuotų žemės savininkų sąrašą kartu su susijusiais dokumentais (laiškais ar pan.).   1. Sutarties bendrųjų sąlygų 1.1. punktas papildomas 1.1.26. papunkčiu:   „1.1.26. Draudžiama kilmė – Rangovo, subrangovo ar subjektų, kurių pajėgumais yra remiamasi, ar juos kontroliuojančių asmenų, Medžiagų, darbų kilmė yra iš Viešųjų pirkimų įstatymo 92 straipsnio 15 dalyje numatytuose sąrašuose nurodytų valstybių ar teritorijų.“.   1. Sutarties bendrųjų sąlygų 8.3 punktas papildomas 8.3.7 papunkčiu:   „8.3.7. Tais atvejais, kai Rangovas pažeidžia Sutartyje numatytus dėl nacionalinio saugumo interesų ir (ar) Draudžiamos kilmės taikomus reikalavimus, tačiau dėl šių pažeidimų Sutartis nenutraukiama, Rangovas privalo ištaisyti pažeidimą (jeigu ir kiek tai yra įmanoma/ proporcinga) bei, Užsakovui pareikalavus, sumokėti 1000 eurų dydžio baudą už kiekvieną atskirą pažeidimo atvejį.“.   1. Sutarties bendrųjų sąlygų 8.7.1. punktas pakeičiamas, išdėstant jį taip:   „8.7.1. Jei Sutarties specialiosiose sąlygose nurodyta, kad Sutarties įvykdymas turi būti užtikrinamas Rangovo pateikta banko garantija ar draudimo bendrovės laidavimo raštu, ši banko garantija ar draudimo bendrovės laidavimo raštas turi atitikti visus Sutartyje nurodytus reikalavimus, galioti visą Darbų atlikimo terminą ir 1 mėnesį po jo. Jeigu Rangovas neįvykdo savo įsipareigojimų likus 30 dienų iki pateiktos banko garantijos ar draudimo bendrovės laidavimo rašto galiojimo pabaigos, Rangovas įsipareigoja ne vėliau kaip prieš 10 dienų iki pateiktos banko garantijos ar draudimo bendrovės laidavimo rašto galiojimo termino pabaigos pateikti naują banko garantiją ar draudimo bendrovės laidavimo raštą ne trumpesniam laikotarpiui, kaip iki numatomos Darbų atlikimo termino pabaigos ir 1 mėnesį po jos. Šiame skyriuje banko garantijoms nustatyti reikalavimai ir sąlygos taikomi ir draudimo bendrovių laidavimo raštams.   1. Sutarties bendrųjų sąlygų 9.3.1 punktas papildomas 9.3.1.8 ir 9.3.1.9 papunkčiais:   „9.3.1.8. Pirkimų įstatymo 98 straipsnio 1 dalyje nurodytais atvejais.“.  „9.3.1.9. jeigu Darbų atlikimui naudojamos medžiagos neatitinka su Pirkėju suderintų reikalavimų arba jie yra Draudžiamos kilmės.“.   1. Visos Medžiagos turi atitikti Užsakovo nurodytus reikalavimus, negali būti Draudžiamos kilmės bei importuojamos iš šalių, iš kurių importas yra draudžiamas pagal Jungtinių Tautų Saugumo Tarybos sprendimus arba jeigu yra taikomos Jungtinių Amerikos Valstijų, Europos Sąjungos ribojamosios priemonės (sankcijos) ar kitų tarptautinių organizacijų tarptautinės sankcijos.      1. Rangovas privalo nedelsiant informuoti Užsakovą apie Rangovo, jo tiekėjo, subtiekėjo, subrangovo, ūkio subjekto, kurio pajėgumais yra remiamasi ar juos kontroliuojančių asmenų ir/arba gamintojo ar jį kontroliuojančio asmens registracijos vietos (jeigu gamintojas ar jį kontroliuojantis asmuo yra fizinis asmuo, nuolat gyvenantis ar turintis pilietybę) pasikeitimus, jeigu tokia vieta patenka į Viešųjų pirkimų įstatymo 92 straipsnio 15 dalyje numatytuose sąrašuose nurodytas valstybes ar teritorijas. 2. Per Užsakovo nustatytą terminą Rangovui nepateikus prašomos informacijos ir/ar dokumentų apie Medžiagų kilmės šalį, gamintoją ir jo kontroliuojantį asmenį, Užsakovas pakartotinai kreipiasi į Rangovą dėl nurodytų duomenų pateikimo nustatydamas šio reikalavimo įvykdymui 10 dienų terminą. Rangovui atsisakius pateikti Užsakovo prašomą informaciją ar jos nepateikus per šiame punkte numatytą terminą, Užsakovas turi teisę nutraukti Sutartį vadovaudamasis Sutarties bendrųjų sąlygų 9.3.1.8. punktu. 3. Tuo atveju, kai nustatoma, kad Rangovo siūlomos Medžiagos neatitinka Sutarties bendrųjų sąlygų 9.3.1.9. punkte nustatytų reikalavimų, Užsakovas turi teisę nutraukti Sutartį vadovaudamasis Sutarties bendrųjų sąlygų 9.3.1.8 punktu. Atsižvelgiant į perduotų Medžiagų apimtį bei siekiant išsaugoti Sutartį, Užsakovas gali leisti Rangovui per Užsakovo nustatytą terminą siūlomas Medžiagas pakeisti kito gamintojo prekėmis, kurios visiškai atitinka Užsakovo keliamus techninius reikalavimus ir dėl to nesikeičia Sutarties pobūdis. Atitinkamai už šiame punkte nustatytą pažeidimą Rangovui taikoma Sutarties bendrųjų sąlygų 8.3.7 punkte nurodyta bauda. 4. Už Sutarties ir jos pakeitimų viešinimą atsakingas asmuo: | |

\_\_\_\_\_\_\_\_\_\_\_\_\_\_\_\_\_\_\_\_\_