Rangovo logotipas ir firminis blankas

**TRASOS VALYMO DARBŲ SUDERINIMAS**

20\_\_-\_\_-\_\_

Miestas

[*Rangovo pavadinimas*] (toliau - Rangovas), vykdydamas su elektros perdavimo sistemos operatoriumi LITGRID AB (toliau - Užsakovas) 20 \_\_ m. \_\_\_\_\_\_\_\_ d. sudarytą \_\_\_\_\_\_\_\_\_\_\_\_\_\_\_\_\_kV oro linijų trasų valymo/eksploatavimo darbų sutartį Nr. \_\_\_\_\_\_, vykdys \_\_\_\_ kV įtampos oro linijos [*oro linijos pavadinimas*] trasos valymo darbus: Elektros tinklams pavojų keliančių medžių arba krūmų kirtimą proskynose ir esančių už proskynos ribų kirtimą bei šakų genėjimą (toliau - Darbai). Sąvokos apibrėžtos 2010-03-29 LR EMIN įsakymu Nr.1-93 patvirtintose Elektros tinklų apsaugos taisyklėse:

5.1. *Elektros tinklų proskyna* – miškuose, želdynuose ar mažesniuose želdinių plotuose esanti elektros tinklų apsaugos zonos dalis, skirta elektros tinklų apsaugai ir saugiam jų eksploatavimui užtikrinti.

5.11. *Elektros tinklams pavojų keliantis medis arba krūmas* – nudžiūvęs, nulūžęs, skilęs, pakrypęs su išvirtusiomis ar pakilusiomis šaknimis, apdegęs ar kitaip pažeistas medis kuris virsdamas gali sutrikdyti elektros tinklų veiklą ar padaryti kitokios žalos. Elektros tinklų apsaugos zonoje elektros tinklams pavojų keliančiu medžiu arba krūmu taip pat laikomas medis arba krūmas, kurio aukštis yra didesnis už atstumą nuo medžio arba krūmo iki elektros tinklų (elektros oro linijų, elektros kabelių oro linijų, transformatorinių, transformatorių pastočių, srovės keitimo stočių, skirstyklų, skirstomųjų punktų).

Šiuos darbus privaloma atlikti, siekiant užtikrinti elektros perdavimo linijų darbo patikimumą ir saugumą.

Lietuvos Respublikos teisės aktai numato pareigą Užsakovui iš oro ir oro kabelių linijų proskynų periodiškai iškirsti krūmus ir apgenėti šalia jų augančių medžių šakas nustatytame proskynų plotyje. Proskynas reikia išvalyti taip, kad jose nekiltų gaisrai. Ne proskynose augantys medžiai, kurie gali užvirsti ant oro ir oro kabelių linijų taip pat turi būti iškirsti, užtikrinant elektros linijų patikimą ir saugų darbą, įskaitant specialaus transporto privažiavimo galimybes.

Žemės sklypų savininkams teisės aktai numato pareigą nekliudyti prieiti, privažiuoti ar kitaip patekti prie Užsakovo eksploatuojamų elektros energetikos objektų. Nesudarius galimybės Rangovo darbuotojams, veikiantiems Užsakovo vardu, atlikti trasos valymo darbų, gali būti daroma neigiama įtaka elektros linijoms, jų apsaugos zonoje esančiam turtui bei asmenims, taip pat apribotos galimybės Užsakovui užtikrinti teisės aktų reikalavimų laikymąsi.

Atsižvelgiant į tai, kas išdėstyta, žemės sklypo, kuriame bus atliekami Darbai, savininkas (toliau - Savininkas) sutinka, kad:

1. Darbai būtų atliekami vadovaujantis 2010 m. kovo 29 d. Lietuvos Respublikos energetikos ministro įsakymu Nr. 1-93 patvirtintomis Elektros tinklų apsaugos taisyklėmis, 2011 m. gruodžio 20 d. Lietuvos Respublikos energetikos ministro įsakymu Nr. 1-309 patvirtintomis Elektros linijų ir instaliacijos įrengimo taisyklėmis ir kitais norminiais teisės aktais;
2. Iškirsta mediena būtų palikta proskynoje, kad ją galėtų pasiimti ir išsivežti (pašalinti iš elektros linijų apsaugos zonos) Savininkas/ iškirsta mediena būtų išvežta (pašalinta iš elektros linijų apsaugos zonos) Rangovo lėšomis (Savininkas iškirstos Medienos atsisako) (*nereikalingą išbraukti*).

*Taikoma tuo atveju, jei Savininkas neatsisako iškirstos Medienos:*

Iškirstą medieną savo lėšomis ir rizika Savininkas įsipareigoja pasiimti ir išsivežti (pašalinti iš elektros linijų apsaugos zonos) ne vėliau kaip iki 20\_\_ m. \_\_\_\_\_\_ d. (*iškirsta mediena turi būti pašalinta ne vėliau kaip per 2 mėnesius nuo jos iškirtimo*).

1. Iškirsti krūmai ir išgenėtos šakos būtų palikti proskynoje, kad juos galėtų pasiimti ir išsivežti (sunaikinti) Savininkas/ iškirsti krūmai ir išgenėtos šakos būtų palikti Savininko žemės sklype už elektros linijos apsaugos zonos ribos (natūraliam sunykimui arba panaudojimui Savininko nuožiūra)/ iškirsti krūmai ir išgenėtos šakos būtų išvežti (sunaikinti) Rangovo lėšomis (Savininkas iškirstų krūmų ir išgenėtų šakų atsisako) (*nereikalingą išbraukti*).

*Taikoma tuo atveju, jei Savininkas neatsisako iškirstų krūmų ir išgenėtų šakų ir jos paliekamos proskynoje:*

Iškirstus krūmus ir išgenėtas šakas savo lėšomis ir rizika Savininkas įsipareigoja pasiimti ir išsivežti (sunaikinti) ne vėliau kaip iki 20\_\_ m. \_\_\_\_\_\_ d. (*iškirsti krūmai ir išgenėtos šakos turi būti pašalinti ne vėliau kaip per 2 mėnesius nuo jų iškirtimo*).

Trasos valymo darbai Savininkui priklausančiame žemės sklype (unikalus Nr. [ ]), adresas [ ].bus atliekami 20\_ m. \_\_\_\_\_\_\_\_\_\_\_\_\_\_ mėn./ 20\_\_ m. \_\_\_\_\_\_\_\_\_\_ d. – 20\_\_ m. \_\_\_\_\_\_\_\_\_\_ d.

|  |  |
| --- | --- |
| **Pasirašydamas patvirtinu, kad esu teisėtas žemės sklypo savininkas ir prisiimu aukščiau nurodytus įsipareigojimus:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė, parašas, data) | **Rangovo įgaliotas atstovas:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė, parašas, data) |